EkBass/fiwiki-20250220-pages-articles huggingface dataset:
Oksana Tšusovitina

Oksana Aleksandrovna Tšusovitina (, Saksassa myös Oksana Chusovitina, s. 19. kesäkuuta 1975 Buhara, Uzbekistanin SNT, Neuvostoliitto) on uzbekistanilainen telinevoimistelija, joka on edustanut Uzbekistanin lisäksi Neuvostoliittoa ja Saksaa. Hän on olympiavoittaja, maailman- ja Euroopan mestari sekä Aasian kisojen kultamitalisti. Hän on voittanut suuren osan arvokisamitaleistaan hypystä. Tšusovitinan ura naistelinevoimistelun huipulla on kestänyt harvinaisen pitkään: hän muun muassa voitti Tokion MM-kilpailuissa 2011 hypyssä hopeaa 36-vuotiaana. Pekingin kesäolympialaisissa 2008 Tšusovitinasta tuli ensimmäinen viisissä kesäolympialaisissa kilpaillut naistelinevoimistelija. Lontoossa 2012 hän osallistui kuudensiin kesäolympialaisiinsa, mikä on telinevoimistelijoiden ennätys yhdessä bulgarialaisen Jordan Jovtševin kanssa. Lontoossa Tšusovitina sijoittui hypyssä viidenneksi. 40-vuotiaana Tšusovitina läpäisi karsinnan Rion kesäolympialaisiin 2016. Vuoden 2020 Tokion olympialaiset olivat hänelle kahdeksannet olympiakisat, mihin hän osallistui 46-vuotiaana. Tšusovitina aloitti telinevoimistelijan uransa Neuvostoliittoa edustaen, ja ehti voittaa maan edustajana kaksi MM-kultaa ja yhden MM-hopean. Neuvostoliiton hajottua Tšusovitina kilpaili Yhdistyneessä joukkueessa, jossa hän muun muassa voitti joukkuekilpailun olympiakultaa Barcelonassa 1992. IVY:n lakattua olemasta hän siirtyi edustamaan Uzbekistania, jonka edustajana hän voitti muun muassa viisi MM-mitalia ja kuusi Aasian kisojen mitalia. Tšusovitinan pojan sairastuttua vakavasti tämä muutti Saksaan, jossa oli saatavilla asianmukaista hoitoa. Tšusovitina siirtyi edustamaan Saksaa, ja voitti tämän jälkeen hypyssä muun muassa olympiahopeaa Pekingistä 2008, kaksi MM-mitalia ja Euroopan mestaruuden. Vuonna 2017 hänestä tuli Kansainvälisen voimistelujärjestön kunniagallerian jäsen. Tšusovitina on naimisissa uzbekistanilaisen olympiapainija Bahodir Kurbanovin kanssa. == Lähteet == * Oksana Chusovitina – FIG * Oksana Chusovitina Biography and Olympic Results Sports Reference LLC. * Profiili gymn-forum.net:issä === Viitteet === Luokka:Neuvostoliittolaiset telinevoimistelijat Luokka:Olympiavoittajat Luokka:Uzbekistanilaiset telinevoimistelijat Luokka:Saksalaiset telinevoimistelijat Luokka:Saksalaiset olympiamitalistit Luokka:Vuonna 1975 syntyneet Luokka:Elävät henkilöt
Anna palaa 2

Anna palaa 2 (Bring It On Again) on vuonna 2004 julkaistu komediaelokuva, joka kertoo high schoolin kilpailuhenkisistä cheerleadereistä. Sen on ohjannut Damon Santostefano, käsikirjoittanut Alyson Fouse ja julkaissut Universal Pictures. Elokuva julkaistiin suoraan DVD:lle. Anna palaa 2 on osa elokuvasarjaa, johon kuuluvat menestyselokuva Anna palaa! (2000) sekä sen itsenäiset jatko-osat Anna palaa 3 (2006), Anna palaa 4 (2007) ja Anna palaa: viimeiseen saakka (2009). Anna palaa 2 ei liity juonensa suhteen elokuvasarjan ensimmäiseen osaan. ==Näyttelijät== Luokka:Suoraan videolle julkaistut elokuvat Luokka:Vuoden 2004 yhdysvaltalaiset elokuvat Luokka:Yhdysvaltalaiset komediaelokuvat Luokka:Cheerleadingelokuvat
Progress (kirjankustantamo)

Progress (, suomeksi myös Edistys) oli Moskovassa toiminut neuvostoliittolainen kirjankustantamo. Se sai alkunsa vuonna 1931 perustetusta Neuvostoliiton ulkomaalaisten työläisten kustannusliikkeestä, joka vuonna 1939 muutettiin Vieraskielisen kirjallisuuden kustannusliikkeeksi (ven. Изда́тельство литерату́ры на иностра́нных языка́х, Izdatelstvo literatury na inostrannyh jazykah). Progress-kustantamo syntyi vuonna 1963, jolloin Vieraskielisen kirjallisuuden kustannusliikkeeseen liitettiin vuonna 1946 perustettu Ulkomaisen kirjallisuuden kustannusliike (ven. Изда́тельство иностра́нной литерату́ры, Izdatelstvo inostrannoi literatury). Progress kustansi vieraille kielille käännettyä neuvostoliittolaista yhteiskuntapoliittista, tieteellistä, kauno- ym. kirjallisuutta sekä venäjäksi käännettyä ulkomaista kirjallisuutta. Vuonna 1974 se julkaisi neljälläkymmenellä kielellä 950 kirjanimekettä yhteensä 24,1 miljoonan kappaleen painoksena. Vuonna 1982 siitä erotettiin vieraskielisen kaunokirjallisuuden julkaisemiseen erikoistunut Raduga-kustantamo. Vuonna 1989 Progress kustansi 741 kirjanimekettä yhteensä 10,7 miljoonan kappaleen painoksena. Suomenkielistä käännöskirjallisuutta julkaisivat 1960-luvun alkuun saakka etupäässä petroskoilaisen Karjala-kustantamon edeltäjät. Myöhemmin Petroskoissa oli Progress-kustantamon suomenkielinen toimitus. Vuonna 1991 kustantamon tilalle perustettiin samanniminen osakeyhtiö. Nykyään Progressin perinteitä jatkaa kustannusliike Progress-Traditsija. == Lähteet == Luokka:Neuvostoliittolaiset kirjankustantamot
Khin Maung Tun

Khin Maung Tun (s. 18. syyskuuta 1985 Mingalardon) on myanmarilainen jalkapalloilija, pelipaikaltaan puolustaja. Khin pelasi urallansa Myanmarissa valtiovarainministeriön joukkueessa ja Yadanarbon FC:ssä sekä thaimaalaisessa Surat Thanissa. Hän voitti maansa mestaruuden yhteensä seitsemän kertaa, joista neljä valtiovarainministeriön ja kolme Yadanarbonin joukkueessa. Khin pelasi vuosina 2002−2010 Myanmarin maajoukkueessa 21 ottelussa, muttei tehnyt joukkueessa yhtäkään maalia. == Lähteet == Luokka:Myanmarilaiset jalkapalloilijat Luokka:Vuonna 1985 syntyneet Luokka:Elävät henkilöt
Edistys

Edistys voi tarkoittaa seuraavia asioita: * edistys, olosuhteiden paraneminen, ajassa tapahtuva myönteinen kehitys * Edistys, Brooklynissa vuosina 1898–1899 ilmestynyt amerikansuomalainen aikakauslehti * Edistys, neuvostoliittolaisen Progress-kustantamon suomenkielinen nimitys * Kansallinen Edistyspuolue, vuosina 1918–1951 toiminut suomalainen liberaalipuolue
Osman Ali Khan, Asaf Jah VII

__NOTOC__ Mir Osman Ali Khan (), syntämänimeltään Usman Ali Khan Bahadur (; 6. huhtikuuta 1886 – 24. helmikuuta 1967) oli Hyderabadin valtion ja Berarin viimeinen nizam eli hallitsija. Hän hallitsi Hyderabadia vuodesta 1911 vuoteen 1948, jolloin se liitettiin Intiaan. Khanin varallisuus oli osittain hänen isältään Mahboob Ali Khanilta perittyä. Khan jatkoi omaisuutena kartuttamista vuonna 1911 tapahtuneen valtaan nousunsa jälkeen, eivätkä brittiläiset siirtomaaisännät häirinneet häntä asiassa.Life 27.9.1948, s. 110 Hän käytti osan varoistaan valtakuntansa eduksi muun muassa valtateiden, sairaaloiden ja yleisten asuinrakennusten rakentamisen muodossa.Life 27.9.1948, s. 105 Khania pidettiin maailman rikkaimpana ihmisenä 1940-luvun alussa. Hänen omaisuutensa arvoksi arvioitiin kaksi miljardia Yhdysvaltain dollaria. Tuohon aikaan vasta perustetun Intian liittohallituksen omaisuuden arvoksi arvioitiin noin miljardi dollaria. Kun Brittiläinen Intia jaettiin Intiaan ja Pakistaniin, Khan olisi halunnut Hyderabadin liittyvän Pakistanin osaksi Itä-Pakistanin (nykyisen Bangladeshin) tavoin. Hän yritti hankkia Hyderabadille aseita Pakistanista, mitä varten hän siirsi Pakistanin suurlähettiläälle Lontooseen yhteensä 1 007 940 puntaa. Hyderabad kuitenkin liitettiin operaatio Polossa Intiaan, mitä muslimifanaatikko Qasim Razvin puolisotilaalliset razakar- joukotLife 27.9.1948, s. 106 ja 22 000 miehen vahvuiset Hyderabadin asevoimat eivät pystyneet estämään. Khan yritti myöhemmin vuonna 1954 päästä käsiksi Lontooseen siirtämiinsä varoihin, mutta Pakistanin valtio kieltäytyi luovuttamasta niitä. Hänen lapsenlapsensa voittivat oikeuden varoihin vuonna 2013 käydyssä oikeudenkäynnissä. Tuolloin summa oli noussut 36 miljoonan punnan arvoon. == Muuta == Khan rakennutti Delhiin Hyderabad House -palatsin, joka nykyään toimii Intian hallituksen juhla- ja kokoustilana. == Lähteet == * === Viitteet === == Aiheesta muualla == Luokka:Hyderabadin valtio Luokka:Intialaiset hallitsijat Luokka:Vuonna 1886 syntyneet Luokka:Vuonna 1967 kuolleet
Raduga (kirjankustantamo)

Raduga (, suomeksi ”sateenkaari”) oli Moskovassa ja Taškentissa toiminut neuvostoliittolainen kirjankustantamo. Se erotettiin Progress-kustantamosta vuonna 1982. Raduga julkaisi neuvostoliittolaista kaunokirjallisuutta, matkaoppaita ja humanistisia tieteitä käsitteleviä teoksia viidelläkymmenellä vieraalla kielellä sekä venäjäksi käännettyä ulkomaista kirjallisuutta. Vuonna 1989 se kustansi 628 kirjanimekettä yhteensä 19,4 miljoonan kappaleen painoksena. Vuosina 1990–1992 Raduga oli mukana perustamassa useita yhteisyrityksiä ja joulukuussa 1993 se muutettiin osakeyhtiöksi. Se on jatkanut toimintaansa erikoistumalla Harlekiinien ja muiden rakkausromaanien julkaisemiseen. ==Lähteet== Luokka:Neuvostoliittolaiset kirjankustantamot Luokka:Venäläiset kirjankustantamot
Chan Rithy

Chan Rithy (s. 11. marraskuuta 1983) on kambodžalainen jalkapalloilija, pelipaikaltaan keskikenttäpelaaja. Hän edustaa seuratasolla thaimaalaista Surin FC:tä. Chan on pelannut Kambodžan maajoukkueessa 23 ottelua ja on tehnyt niissä yhteensä kolme maalia. == Lähteet == Luokka:Kambodžalaiset jalkapalloilijat Luokka:Vuonna 1983 syntyneet Luokka:Elävät henkilöt
Lucas Foresti

Lucas Foresti (s. 12. toukokuuta 1992 Brasília) on brasilialainen moottoriurheilija. == Ura == Ennen autourheilu-uraansa hän kilpaili nuorten motocross-sarjoissa vuoteen 2006 saakka, kunnes siirtyi karting-sarjoihin. Hän sijoittui debyyttivuonnaan neljänneksi. Seuraavana vuonna hän voitti neljä eri mestaruutta tulokkaana. Vuonna 2008 Foresti voitti jälleen karting-sarjan mestaruuden. Samana vuonna hän ajoi kaksi kilpailua Amerikan Formula BMW- sarjassa. Vuonna 2009 Foresti kilpaili Formula 3 Sudamericana sarjassa sijoittuen sarjan kolmanneksi. Vuonna 2010 Foresti kilpaili muun muassa Britannian F3, Toyota Racing Series, Masters of Formula 3 ja F3 Sudamericana -sarjoissa. Hän ajoi myös GP3-sarjassa saavuttaen yhden kakkossijan ja seitsemän pistettä. Vuonna 2011 Foresti kilpaili Formula 3 Brazil Open sarjassa voittaen sarjan mestaruuden. Samana vuonna Foresti ajoi Britannian F3-sarjassa. Hän voitti kolme kilpailua ja sijoittui sarjan seitsemänneksi. Vuonna 2012 Foresti kilpaili FR3.5 sarjassa DAMS-tallissa saavuttaen kahdeksan pistettä. Samana vuonna hän voitti toistamiseen F3 Brazil Openin mestaruuden. Vuonna 2013 Foresti jatkoi FR3.5 sarjassa saavuttamatta pisteitä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2010 Carlin ESP FEA 7 ESP SPR 2 TUR FEA TUR SPR EUR FEA 21 EUR SPR 28 GBR FEA 18 GBR SPR 16 GER FEA Kesk. GER SPR 14 HUN FEA HUN SPR BEL FEA BEL SPR ITA FEA 20 ITA SPR Kesk. 7 19. Luokka:Brasilialaiset autourheilijat Luokka:Vuonna 1992 syntyneet Luokka:GP3-kuljettajat Luokka:Formula Renault 3.5 -kuljettajat Luokka:Elävät henkilöt
Jessalyn Gilsig

Jessalyn Gilsig (s. 30. marraskuuta 1971 Montreal, Quebec, KanadaInternet Movie Database - Jessalyn Gilsig) on kanadalainen näyttelijä, joka on tehnyt merkittävimmät roolinsa televisiossa. == Ura == Jessalyn Gilsig aloitti uransa ääninäyttelijänä. Vuonna 1995 hän muutti New Yorkiin ja esiintyi useissa Off Broadwayn näytelmissä. Gilsig esitti opettaja Lauren Davisiä televisiosarjassa Käytäväpeliä vuosina 2000–2002. Tämän jälkeen hän alkoi näytellä sarjassa Muodon vuoksi. Sittemmin Gilsig on esiintynyt mm. televisiosarjoissa Pako, Heroes ja Glee. == Yksityiselämä == Gilsig oli naimisissa Bobby Salomonin kanssa vuosina 2005–2010. Parilla on vuonna 2006 syntynyt tytär.People - Jessalyn Gilsig Files For Divorce == Filmografia == === Elokuvat === Vuosi Elokuva Rooli Muuta 1984 Masacarade lyhytelokuva 1989 The Journey Home 1989 Takaisin helvetistä tyttöystävä 1990 The Little Flying Bears Tina (ääni) 1991 Young Robin Hood Griswaldin Gertrude (ääni) 1992 Gulliver’s Travels Folia (ääni) 1998 Taikamiekka – Seikkailujen Camelot Kayley (ääni) 1998 Hevoskuiskaaja Lucy 1999 Tie ystävyyteen Callie tv-elokuva 2004 Näytön paikka Paula Taymore 2004 See This Movie Annie Nicole 2005 Fathers and Sons Dianne tv-elokuva 2007 Flood Samantha "Sam" Morrison 2007 Destination: Infestation Tri. Carolyn Ross 2007 Backyards & Bullets Eileen tv-elokuva 2008 Prom Night Karen Turner 2008 The Apostles Christine Rydell tv-elokuva 2009 The Stepfather Julie King 2011 About Fifty Jessica 2013 Somewhere Slow Anna Thompson 2020 Spree Andrea === Televisiosarjat === Vuosi Elokuva Rooli Muuta 1998 Kuin luodut toisilleen Alyssa 1 jakso 1998 Viper Paula 1 jakso 1999 Seitsemän päivää Carla Boyles 1 jakso 1999 Vartija RJ Shannon 1 jakso 1999 Oikeus ja kohtuus ADA Jennifer 2 jaksoa 2000 Eliittietsivät Suzanne Shivers 2 jaksoa 2000–2002 Käytäväpeliä Lauren Davis 44 jaksoa 2003 Ilman johtolankaa Whitney Ridder 1 jakso 2003–2008 Muodon vuoksi Gina Russo 17 jaksoa 2004 NYPD Blue Kelly Ronson 5 jaksoa 2005 Pako Lisa Rix 4 jaksoa 2006 Kova laki Angela Burquette 1 jakso 2007–2008 Heroes Meredith Gordon 10 jaksoa 2007–2008 Unelmien kentät Shelley Hayes 6 jaksoa 2008 XIII Kim Rowland 2 jaksoa 2008 CSI: New York Jordan Gates 3 jaksoa 2008–2009 Imaginary Bitches Jessalyn 3 jaksoa 2009– Glee Terri Schuester 18 jaksoa 2013–2014 Viikingit Siggy Haraldson 10 jaksoa == Lähteet == == Aiheesta muualla == * * Jessalyn Gilsig Internet Off Broadway Databasessa * Jessalyn Gilsig TV.com-sivustolla Luokka:Kanadalaiset televisionäyttelijät Luokka:Vuonna 1971 syntyneet Luokka:Elävät henkilöt
Black Hawk

Black Hawk voi viitata ainakin seuraaviin asioihin: == Henkilöt == * Black Hawk (Sauk), intiaani * Black Hawk (taiteilija) * Antonga Black Hawk, intiaani == Sodat == * Black Hawk -sota, sota Yhdysvaltojen ja intiaanien välillä 1832 * Black Hawk -sota (Utah), sota uudisasukkaiden ja intiaanien välillä 1865-72 == Paikat == * Blackhawk (Kalifornia) * Blackhawk-Camino Tassajara * Black Hawk (Colorado) * Blackhawk (Mississippi) * Black Hawkin piirikunta, Iowa * Black Hawk Bridge, Mississippi-joen ylittävä silta * Black Hawk College, Molinessa, Illinoisissa * Black Hawk Purchase, Iowan vanha alue * Blackhawk Farms Raceway, kilparata Illinoisissa == Ajoneuvot == * USS Black Hawk, neljän yhdysvaltalaisen laivan nimi * Black Hawk (Amtrakin juna) * Black Hawk (CB&Q;:n juna) * Sikorsky S-67 Blackhawk, helikopteri * Sikorsky UH-60 Black Hawk, helikopteri * Stutz Blackhawk, auto == Urheiluseurat == * Atlanta Blackhawks, jalkapallo * Chicago Blackhawks, NHL * San Francisco Bay Blackhawks, jalkapallo * Atlanta Hawks, NBA, aiemmin nimellä Tri-Cities Blackhawks * Waterloo Black Hawks, jääkiekko * Iowa Blackhawks * Plattling Black Hawks, amerikkalainen jalkapallo (Saksa)
Louiguy

Louis Guglielmi, taiteilijanimeltään Louiguy, (3. huhtikuuta 1916 Barcelona – 4. huhtikuuta 1991 Vence) oli katalonialainen muusikko. Hän on säveltänyt muun muassa Édith Piafille kappaleen La vie en rose. Hän kuoli 75-vuotiaana Vencessä, Ranskassa. == Lähteet == * Luokka:Katalonialaiset muusikot Luokka:Vuonna 1916 syntyneet Luokka:Vuonna 1991 kuolleet
Kansan Kuvalehti

Kansan Kuvalehti oli Suomessa vuosina 1926–1934 ja 1944–1954 ilmestynyt suomenkielinen aikakauslehti. Lehti ilmestyi kerran viikossa. Alkujaan lehteä julkaisi WSOY ja vuodesta 1944 lähtien Yhtyneet Kuvalehdet . Lehden kansikuvissa oli paljon kuvia lapsista arkisissa toimissaan. Kansan Kuvalehdessä julkaistiin esimerkiksi Mika Waltarin, Kalle Väänäsen ja Väinö Välkiön kirjoituksia. Lehdessä ilmestyneitä sarjakuvia olivat esimerkiksi Rymy-Eetu, Kissalan prinsessa ja Tapani Löfvingin seikkailut isonvihan aikana. ==Päätoimittajia== *Ilmari Jäämaa 1926–1929 *Huugo Vasara 1929 *Ilmari Turja 1929–1934, 1943–1945 *Ilmari Kohtamäki 1945–1954. == Lähteet == * Kansalliskirjaston kokoelmat * Otavamedia Oy:n historia ===Viitteet=== == Aiheesta muualla == *Kansan Kuvalehti (1952). PopuLAARi-blogissa julkaistuja lehden sivuja. Luokka:Suomalaiset perhelehdet Luokka:Ilmestymästä lakanneet suomalaiset aikakauslehdet
Marcel Nguyen

Marcel Van Minh Phuc Long Nguyen (s. 8. syyskuuta 1987 München) on saksalainen telinevoimistelija ja Euroopan mestari. Nguyen on saavuttanut Saksan joukkueessa joukkuekilpailussa MM-pronssia, Euroopan mestaruuden, EM-hopean ja neljännen sijan Pekingin kesäolympialaisissa 2008. Pekingissä hän oli permannolla 14:s. Henkilökohtaisesti Nguyen on voittanut nojapuiden Euroopan mestaruuden ja rekin pronssia Berliinin EM-kilpailuissa 2011 sekä permannon EM-pronssia. Montpellier’n EM-kilpailuissa 2012 Nguyen uusi nojapuiden EM- kultansa. Kesäolympialaisissa 2012 Lontoossa Nguyen voitti olympiahopeaa moniottelussa ja nojapuilla. == Lähteet == * Marcel Nguyen – FIG * Marcel Nguyen Biography and Olympic Results Sports Reference LLC. === Viitteet === == Aiheesta muualla == * Virallinen kotisivu Luokka:Saksalaiset telinevoimistelijat Luokka:Saksalaiset olympiamitalistit Luokka:Vuonna 1987 syntyneet Luokka:Elävät henkilöt
Jacques Pills

Jacques Pills (7. tammikuuta 1906 – 12. syyskuuta 1970) oli ranskalainen näyttelijä ja laulaja. Hän osallistui vuoden 1959 euroviisuihin Monacon edustajana kappaleella ”Mon ami Pierrot” ja sijoittui 11 kilpailijan joukossa viimeiselle sijalle. Pills oli naimisissa laulaja Édith Piafin kanssa vuosina 1952–1956. Aiemmin hän oli naimisissa Lucienne Boyerin kanssa, ja heillä on tytär, laulaja Jacqueline Boyer.Boyerin kotisivu arkistosta == Lähteet == == Aiheesta muualla == * Luokka:Ranskalaiset näyttelijät Luokka:Ranskalaiset laulajat Luokka:Vuonna 1906 syntyneet Luokka:Vuonna 1970 kuolleet Luokka:Monacon euroviisuedustajat Luokka:Vuoden 1959 euroviisuedustajat
Uskonnollinen eristäminen

Uskonnollinen eristäminen tarkoittaa uskonnon perusteella tapahtuvaa ihmisten erottelua. Termiä käytetään kuvaamaan paitsi sosiaalista ilmiötä, myös lain perusteella tapahtuvaa erottelua. == Bosnia ja Hertsegovina == The Guardian- lehden toimittajan Jonathan Steelen mukaan Bosnia ja Hertsegovina on "riipuvainen, tukahdutettu ja apartheidistinen hallinto". Steelen näkemyksen mukaan YK:n hallinto Bosniassa luo "riipuvaisuuden, tukahduttaa siviiliyhteiskunnan ja aikaansaa selvästi näkyvää taloudellista aparthaidia". == Iran == Iranin virallinen uskonto on kaksitoistašiialainen islam. Seb valtionpäämies on hengellinen johtaja, jolla on ajatollahin asema. Iran asettaa ei-muslimit monoteistit dhimmin asemaan. Yhdysvaltain ulkoministeriö on raportoinut Iranissa tapahtuvasta uskonnon perusteella tehtävistä vangitsemisista, häirinnästä ja pelottelusta. Bahai-uskon jäsenet ovat kertoneet joutuneensa erotetuiksi yliopistosta uskontonsa perusteella. Bahailaiset opettajat joutuvat luopumaan uskostaan saadakseen toimia opettajana. Bahailaisuutta ei tunnusteta Iranin perustuslaissa. == Saudi- Arabia == Saudi-Arabian hallituksen internet-sivuilla mainittiin 1. maaliskuuta, 2004 saakka, että juutalaiset eivät saa saapua maahan. Mekan ja Medinan kaupunkeihin pääsevät ainoastaan muslimit. Tämä on aiheuttanut hankaluuksia kaupungeissa toimivilla länsimaisille yrityksille, joiden täytyy joko palkata ainoastaan muslimeita, tai teettää työt kaupungin ulkopuolella. Mekan ja Medinan puhelinverkon operoinnista 1980-luvulla vastannut Bell Canada perusti ei-muslimeille omat toimitilat kaupungin ulkopuolelle. Yritys joutui Kanadassa oikeuteen 1970-luvulla uskonnon (ja sukupuolen) perusteella tapahtuneesta syrjinnästä. == Pohjois-Irlanti == Pohjois-Irlannissa uskonnollinen erottelu näkyy etenkin Belfastissa ja Derryssä. Valtion koulut eivät ole kirkkokunnallisia, mutta monet roomalaiskatoliset lähettävät lapsensa roomalaiskatolisiin kouluihin. == Katso myös == * Ghetto * Jim Crow -lait * Kastilaitos * Myanmarin rohingyojen vaino * Keltainen daavidintähti * Nürnbergin lait * Rotuerottelu luokka:Apartheid luokka:Uskonto ja politiikka
Anna Dementjeva

Anna Jurjevna Dementjeva (, s. 28. joulukuuta 1994 Samara) on venäläinen telinevoimistelija, maailman- ja Euroopan mestari. Dementjeva kuului Rotterdamin MM-kilpailuissa 2010 kultaa voittaneeseen ja Tokion MM- kilpailuissa 2011 hopealle yltäneeseen Venäjän joukkueeseen. Euroopan- mestaruuskilpailuissa Dementjeva on voittanut neliottelun ja puomin kultamitalit Berliinistä 2011. == Lähteet == * Dementjeva Anna FIG Luokka:Venäläiset telinevoimistelijat Luokka:Vuonna 1994 syntyneet Luokka:Elävät henkilöt
Aleksandr Šatilov

Aleksandr Šatilov (, s. 22. maaliskuuta 1987 Uzbekistanin SNT, Neuvostoliitto) on israelilainen telinevoimistelija. Hänen vahvin telineensä on permanto. Šatilov on saavuttanut permannolta MM-pronssia Lontoosta 2009 ja Tokiosta 2011. Hän voitti permannon Euroopan-mestaruuden Moskovassa 2013, sai EM-hopeaa 2011 sekä pronssia 2009, 2012, 2014, 2016 ja 2017. Pekingin kesäolympialaisissa 2008 Šatilov sijoittui permannolla kahdeksanneksi ja Lontoon kesäolympialaisissa 2012 kuudenneksi. == Lähteet == * Aleksandr Shatilov Biography and Olympic Results Olympics at Sports-Reference.com * Shatilov Alexander FIG * Gymnastics - Alexander SHATILOV the-sports.org Luokka:Israelilaiset telinevoimistelijat Luokka:Vuonna 1987 syntyneet Luokka:Elävät henkilöt
FC Jerevan

FC Jerevan () on jalkapalloseura Jerevanin kaupungista. Seura perustettiin vuonna 1995, mutta sen toiminta lopetettiin vuonna 2000. Seura perustettiin uudestaan vuonna 2018. == Historia == Seura perustettiin vuonna 1995 ja se nousi heti pääsarjaan. Ensimmäisellä pääsarja-kaudellaan FC Jerevan sijoittui sarjan kolmanneksi. Seuraavalla kaudella joukkue sijoittui jälleen kolmanneksi. Kaudella 1997 pelattiin syyskausi siirtymäkauden vuoksi ja tällöin FC Jerevan voitti sarjamestaruuden. Mestaruuden myötä seura pääsi ensimmäistä kertaa Mestarien liigan karsintoihin, mutta putosi heti ensimmäisellä kierroksella HJK:ta vastaan. Kausina 1998 ja 1999 seura sijoittui jälleen pronssille ja viidenneksi. Ennen kauden 2000 alkua seuran toiminta lopetettiin. FC Jerevan perustettiin uudelleen vuonna 2018. == Lähteet == Jerevan Luokka:Jerevanin urheilu Luokka:Vuonna 1995 perustetut urheiluseurat
Kingsley’s Adventure

Kingsley’s Adventure on Psygnosisin kehittämä ja julkaisema toimintaseikkailupeli. Peli on julkaistu vuonna PlayStationille. == Tarina == Tarina alkaa siitä, että Hedelmämaata ja Porkkanalinnaa on kohdannut onnettomuus: Häijy Kiisseli (kokiksi tekeytynyt taikuri) on varastanut kuningattaren taikaoppaan ja muuttanut Hedelmämaata suojelleet ritarit omiksi kätyreikseen (Pimeyden ritarit). Valtakunta on sekasorron partaalla ja tarvitsee sankaria. Orpo ketunpoika Kingsley, ritarikokelas, on Hedelmämaan viimeinen toivo. Apunaan Kingsleyllä on miekka ja varsijousi, ja tarinan edetessä hän saa muitakin apuvälineitä, jotka kuuluvat todellisen ritarin varustukseen. == Vastaanotto == Peli on saanut Pelit-lehden arvostelussa arvosanaksi 75/100. == Lähteet == == Aiheesta muualla == * * Viralliset sivut Luokka:Vuoden 1999 videopelit Luokka:Toimintaseikkailupelit Luokka:Tasohyppelyt Luokka:PlayStation-pelit Luokka:Psygnosisin videopelit
Carlos Saldanha

Carlos Saldanha (s. 1965) on brasilialainen animaatioelokuvien ohjaaja. Hän on ohjannut muun muassa elokuvat Ice Age (2002), Ice Age 2 – Jäätikkö sulaa (2006), Ice Age 3 – Dinosaurusten aika (2009) ja Robots (2005). == Filmografiaa == * Ice Age (2002) - ohjaaja * Robots (2005) - ohjaaja * Ice Age 2 – Jäätikkö sulaa (2006) - ohjaaja * Ice Age 3 – Dinosaurusten aika (2009) - ohjaaja * Rio (2011) - ohjaaja * Rio 2 (2014) - ohjaaja * Ferdinand (2017) - ohjaaja * Valtteri ja violetti väriliitu (2024) - ohjaaja ==Lähteet== Luokka:Brasilialaiset animaattorit Luokka:Vuonna 1965 syntyneet Luokka:Elävät henkilöt
Yllikkälä

Yllikkälä on kylä Lappeenrannassa. Se sijaitsee valtatie 6:n eteläpuolella, n. 8 km:n päässä Lappeenrannan keskustasta. Sen läpi kulkee Karjalan rata ja siellä sijaitsee Yllikkälän sähköasema. Yllikkälä kuului Lappeen kuntaan, joka vuonna 1967 liitettiin Lappeenrannan kaupunkiin. Kylä onkin Lappeen kunnalle tyypillistä maalaisseutua. Lähimmät naapurikylät ovat Kärki, Tapavainola ja Sipari. Luokka:Lappeen kylät
In Memory of Rigger Dan

In Memory of Rigger Dan on Kari Peitsamon ja hänen Road Hogs -yhtyeensä studioalbumi, joka julkaistiin 4. toukokuuta 2011. Levy on Peitsamon järjestyksessään 59. albumi. == Kappaleet == Kaikki kappaleet säveltänyt ja sanoittanut Kari Peitsamo. # # # # # # # # # # # # # # # # # # == Kokoonpano == * Sir Peitsamo – kitara, laulu * Börje von Venom – basso, taustalaulut * The Hog – rummut === Vierailevat muusikot === * Mr. Chester Burger – kitarasoolot * Ana, Vilunki & Chester – taustaäänet === Tuotanto === * Vilunki 3000 – tuottaja * Stiletti-Ana – äänittäjä * Tex Hänninen – kannen suunnittelu (Bunny Duck Grafiks) * Nauska – valokuvat == Arvostelut == * Keskisuomalainen: suopeaKeskisuomalainen * Nuorgam: 72/100Nuorgam * Soundi: Soundi == Lähteet == == Aiheesta muualla == * Albumi Rocket Recordsin sivuilla Luokka:Kari Peitsamon albumit Luokka:Vuoden 2011 albumit Luokka:Rocket Recordsin albumit
Columba (munkki)

Columba (n. 530-597) oli irlantilainen munkki. Hänet tunnetaan myös nimillä Colmcille, Colum Cille ja Calum Cille. Columba matkusti vuonna 563 Skotlantiin Ionan saarelle ja perusti sinne luostarin, josta tuli tärkeä kirkollinen keskus. Hänet on haudattu Downpatrickiin Pohjois-Irlannissa. Columban kerrotaan nähneen Loch Nessissä hirviön, ja hirviöstä kerrottiin vuosisatojen kuluessa satunnaisesti tarinoita, joiden taustalla saattaa olla skottilainen kansantarina vesissä elävistä olennoista. Kun 1930-luvulla kerrottiin järvessä nähdystä valasmaisesta oliosta, toimittaja Evan Barron nimesi sen "hirviöksi", ja tästä syntyi moderni myytti Loch Nessin hirviöstä. == Lähteet == Luokka:Irlantilaiset pyhimykset Luokka:Skotlannin historia Luokka:Vuonna 597 kuolleet Luokka:500-luvulla syntyneet Luokka:Kristityt munkit
Fahrenheit 451 (elokuva)

Fahrenheit 451 -nimisiä elokuvia: * Fahrenheit 451 (vuoden 1966 elokuva) * Fahrenheit 451 (vuoden 2018 elokuva)
Mauveiini

Mauveiini, myös aniliini-purppura ja Perkinin mauve, oli ensimmäinen täysin keinotekoinen väriaine. Sen systemaattinen nimi on 3-amino-2,±9-dimetyyli-5-fenyyli-7-(p-tolyyliamino)fenatsiniumasetaatti. Molekyylikaava on C26H23N4+X− (mauveiini A) ja C27H25N4+X− (mauveiini B). ==Historia== Mauveiinin keksi vahingossa englantilainen kemisti William Henry Perkin vuonna 1856, kun hän yritti valmistaa malarialääkkeenä käytettyä kiniiniä synteettisesti aniliinista. Koe epäonnistui, mutta Perkin huomasi tutkiessaan tekemäänsä mustaa massaa sen muuttuvan purppuran väriseksi hänen laitettuaan siihen denaturoitua etanolia. Kokeiltuaan sitä silkkiin se muuttui kirkkaan violetiksi. Hän oli tullut keksineeksi vain 18-vuotiaana ensimmäisen keinotekoisen väriaineen, mauveiinin. Keksintö romahdutti purppurakankaan arvon, ja se lakkasi olemasta harvinainen ylellisyystuote. Perkin patentoi väriaineen ja avasi seuraavana vuonna värjäämön Lontooseen ja aloitti sen massatuotannon. Sen alkuperäisenä nimenä oli aniliini-purppura tai Tyroksen purppura. Nimen mauve se sai vuonna 1859 malvan ranskankielisen nimen mukaan. Kemistit kutsuivat sitä myöhemmin mauveiiniksi. Violettien ja mauve-sävyjen tullessa käyttöön niiden suosio kasvoi etenkin Ranskassa. Siellä muodin leviämiseen vaikutti suuresti se, että Ranskan keisarinna Eugénien mielestä mauve sopi hänen silmiensä väriin. Seurauksena mauvesta tuli kaikkien muotia seuraavien ranskattarien suosikkiväri. Lyonsilaiset silkkivärjärit ottivat värin tuotantoon ja nimesivät sen mauveksi (ransk. / engl. mauve =malvanvärinen) kukan mukaan (toisten lähteiden mukaan mauve sai nimensä Van Goghin serkun, taidemaalari Anton Mauven mukaan). Brittiläinen värjärikunta pysytteli väreissä, jotka tunsi entuudestaan. Kuningatar Viktoria piti mauvenvärisiä vaatteita tyttärensä häissä 1858, jonka jälkeen mauve nousi muotiin myös Englannissa. Vuonna 1881 Englannissa painettiin mauvenvärinen postimerkki.Mauve, mauveiini Coloria.fi Värin halpuuden vuoksi sitä käytettiin väriaineena vahamonistuskoneissa, joista tuli spriinhajuisia sinikopioita. Image:Mauveine_a_skeletal_org.svg|Mauveiini A Image:Mauveine_b_skeletal_org.svg|Mauveiini B Image:Mauveine_b2_skeletal_org.svg|Mauveiini B2 Image:Mauveine_c_skeletal_org.svg|Mauveiini C == Lähteet == Luokka:Väriaineet
Jacques Doniol-Valcroze

Jacques Doniol-Valcroze (15. maaliskuuta 1920 Pariisi, Ranska – 6. lokakuuta 1989 Cannes, Ranska) oli ranskalainen elokuvanäyttelijä, -ohjaaja, -käsikirjoittaja ja -kriitikko. Doniol-Valcroze oli perustmassa vuonna 1951 maailman tunnetuimpiin kuuluvaa elokuvalehteä Cahiers du cinémaa, josta tuli Ranskan uuden aallon varhaisten ohjaajien kannattaja. Hän ohjasi ensimmäisen lyhytelokuvansa vuonna 1955. Doniol-Valcroze ensimmäiset täyspitkät elokuvat, Vesi kielellä ja Intohimojen leikkiä ilmestyivät vuonna 1960. Ne saivat positiivisen vastaanoton kriitikoilta mutta eivät herättäneet kuitenkaan yleisön kiinnostusta. Doniol-Valcroze ei saanut urallaan juurikaan tunnustusta, vaikka hänen elokuviaan pidettiinkin yleisesti älykkäinä. Ohjaamisen lisäksi hän myös käsikirjoitti ja näytteli. == Valikoitu filmografia == === Ohjaajana ja käsikirjoittajana === *Kahden nyrkin karuselli (Vous pigez?, 1955) (käsikirjoittaja) *Vesi kielellä (L'eau à la bouche, 1960) (ohjaaja ja käsikirjoittaja) *Intohimojen leikkiä (Le coeur battant, 1961) (ohjaaja ja käsikirjoittaja) *Ilmianto (La dénonciation, 1962) (ohjaaja ja käsikirjoittaja) *Le viol (1967) (ohjaaja ja käsikirjoittaja) *Kesäseikkailu (La maison des Bories, 1970) (ohjaaja) *Seireenilaulu (Une femme fatale, 1974) (ohjaaja ja käsikirjoittaja) === Näyttelijänä === *Et Satan conduit le bal (1962) *Rakastan sinua, rakastan sinua (Je t'aime, je t'aime, 1968) *Jeanne Dielman, 23 Quai du Commerce, 1080 Bruxelles (1975) *Hyvästi, Emmanuelle (Goodbye, Emmanuelle, 1977) == Lähteet == == Aiheesta muualla == * * Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Ranskalaiset näyttelijät Luokka:Elokuvakriitikot Luokka:Vuonna 1920 syntyneet Luokka:Vuonna 1989 kuolleet
Rajaton (elokuva)

Rajaton () on Neil Burgerin ohjaama Alan Glynnin romaaniin The Dark Fields perustuva jännityselokuva, jonka ensi-ilta oli vuonna 2011. Elokuvaa seuraa vuonna 2015 alkanut Limitless-televisiosarja. Elokuvassa kirjoitusvaikeuksista ja rahaongelmista kärsivä kirjailija saa kokeellisen nootropiini-lääkkeen avulla aivojensa koko kapasiteetin käyttöönsä, mikä muuttaa hänen elämänsä täysin. == Pääosissa== == Lähteet == ==Aiheesta muualla== * Virallinen sivusto ===Arvostelut=== * * * * Luokka:Vuoden 2011 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset romaaneihin perustuvat elokuvat Luokka:Päihdeaiheiset elokuvat Luokka:Yhdysvaltalaiset jännityselokuvat
Madison Grant

Madison Grant (19. marraskuuta 1865 – 30. toukokuuta 1937) oli yhdysvaltalainen lakimies, historioitsija ja antropologi, joka tunnetaan etenkin eugeniikan ja luonnonsuojelun alalla tekemästään työstä. Eugeenikkona Grant edusti niin sanottua tieteellistä rasismia ja ajoi maahanmuuttolakien tiukentamista Yhdysvalloissa. Luonnonsuojelijana Grant on saanut kiitosta useiden uhanlaisten lajien pelastajana sekä suojelu- ja hyväntekeväisyysjärjestöjen perustajana. == Teoksia == * Luokka:Yhdysvaltalaiset antropologit Luokka:Yhdysvaltalaiset historioitsijat Luokka:Eugeenikot Luokka:Ympäristönsuojelijat Luokka:Vuonna 1865 syntyneet Luokka:Vuonna 1937 kuolleet
Funkkia kiesiin

__NOTOC__ Funkkia kiesiin on Hannibalin ja Tomigunin 27. huhtikuuta 2011 julkaistu studioalbumi. Sen julkaisi Joku Roti Records. Kappale "Kruisin' (niinkö Iceberg Slim)" on julkaistu albumin ensimmäisenä näytekappaleena. Hannibal käyttää albumilla nimeä Big Baali. == Taustaa == Hip hop -sivusto Redrum-187 julkaisi 21. huhtikuuta 2011 sivuillaan ilmaisladattavaksi kappaleen "Sana vapaa". Kappaleesta "Kruisin' (niinkö Iceberg Slim)" on kuvattu musiikkivideo. Albumi nousi Suomen virallisen listan sijalle 27. julkaisuviikollaan (18/2011). == Kappaleet == # # # # # # # # # # # # # # == Biitit == * 6Mäki: 1, 3, 9, 11, 14 * 10th Wonder: 2 * Bala: 4, 7 * Kitsu K: 5, 6, 10, 12, 13 * Murkku: 8 == Arvostelut == * Redrum-187: Redrum-187 == Lähteet == == Aiheesta muualla == * "Sana vapaa" kappale ilmaisladattavana Redrum-187 -sivustolla * Big Baalin ja Tomigunin haastattelu Redrum-187 -sivustolla Luokka:Hannibalin albumit Luokka:10th Wonderin tuottamat albumit Luokka:Vuoden 2011 albumit
Outtakka

Outtakka on Pallas-Yllästunturin kansallispuistossa Enontekiöllä oleva Ounastunturin korkein huippu.http://www.luontoon.fi/page.asp?Section=4440 Sen korkeus on 723 m. Hetta–Pallas-vaellusreitti kulkee Outtakan itäpuolelta. Reitin varrella lähinnä olevat autiotuvat ovat Tappurin ja Pahakurun autiotuvat sekä Outtakan luoteispuolella, puiston länsirajalla oleva Rautuojan autiotupa. Outtakalla sijaitsi yksi Struven ketjun piste. ==Lähteet== Luokka:Pallas-Yllästunturin kansallispuisto Luokka:Enontekiön tunturit Luokka:Struven ketju
Pyhäkero (Ounastunturi)

Pyhäkero () on Pallas-Yllästunturin kansallispuistossa Enontekiöllä oleva Ounastunturin huippu.http://www.luontoon.fi/page.asp?Section=4440 Sen korkeus on 711 m. Pyhäkeron huipulla on pieni tunturijärvi, Pyhäjärvi. Hetta–Pallas- vaellusreitin kesäreitti kulkee Pyhäkeron yli ja talvireitti sen länsipuolelta. Reitin varrella lähinnä olevat autiotuvat ovat Pyhäkeron päivätupa tunturin luoteispuolella ja kaakossa Sioskurun autiotupa. ==Lähteet== Luokka:Pallas-Yllästunturin kansallispuisto Luokka:Enontekiön tunturit
Toivo Hietala

Toivo Ilmari Hietala (1. kesäkuuta 1898 Tampere – 29. huhtikuuta 1974 Tampere) oli suomalainen poliitikko. Hänen puolueensa oli Kansallinen Kokoomus. Hietala toimi kolme vaalikautta, vuodesta 1958 vuoteen 1970, kansanedustajana Hämeen läänin pohjoisesta vaalipiiristä. Hän vaikutti eduskuntavuosinaan jäsenenä kulkulaitosvaliokunnassa, pankkivaliokunnassa ja valtiovarainvaliokunnassa. Hän toimi poliittisella urallaan myös Tampereen kaupunginvaltuuston ja -hallituksen jäsenenä, puolueensa puoluevaltuuston jäsenenä ja presidentin valitsijamiehenä vaalissa 1962. Hänen muihin luottamustehtäviinsä kuului muun muassa Säästöpankkien Keskus-Osake-Pankin (SKOP) hallintoneuvoston puheenjohtajuus. Hietala oli varsinaisilta ammateiltaan lakimies ja pankinjohtaja. Hän oli koulutukseltaan lakitieteen lisensiaatti, joksi hän valmistui vuonna 1949, mitä ennen hän oli valmistunut molempien oikeuksien kandidaatiksi vuonna 1922 ja saanut varatuomarin arvonimen vuonna 1925. Hän työskenteli vuosina 1922–1931 Rekola & Lehtinen -asianajotoimiston apulaisena ja vuosina 1927–1931 Tampereen ensimmäisenä kaupunginviskaalina, minkä jälkeen hän siirtyi vuosiksi 1931–1940 Tampereen Säästöpankin lainopilliseksi johtajaksi. Vuonna 1940 hän aloitti kyseisen pankin toimitusjohtajana, jona hän toimi vuoteen 1966. Hietala oli naimisissa Marjatta Häkkisen kanssa vuodesta 1929. Hänen puolisonsa vanhemmat olivat kansanedustajat K. R. ja Maija Häkkinen. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomalaiset juristit Luokka:Suomalaiset pankinjohtajat Luokka:Vuonna 1898 syntyneet Luokka:Vuonna 1974 kuolleet
Keimiötunturi

Keimiötunturi on Pallas-Yllästunturin kansallispuistoon kuuluva Pallas- Ounastuntureiden tunturiketjun eteläisin tunturi Muoniossa, Jerisjärven pohjoispuolella. Keimiötunturin korkeus on 613,5 m. ==Lähteet== ==Aiheesta muualla== *Luontoon.fi – Pallas-Yllästunturin kansallispuisto Luokka:Muonion tunturit
Peiteorganisaatio

Peiteorganisaatio on poliittinen tai muu organisaatio, jonka kautta taustalla oleva organisaatio järjestää toimintaansa varsinaisen tehtävän salaamiseksiKielitoimiston sanakirja, Kotimaisten kielten tutkimuskeskus, 2008. Peiteorganisaatioita on poliittisilla ja uskonnollisilla ryhmillä, tiedusteluorganisaatioilla, rikollisjärjestöillä, kielletyillä organisaatioilla, etujärjestöillä ja yrityksillä. Suomessa 1940-luvun lopulla toiminut Kuohun Pilke Oy oli puupilkettä puukaasuautoihin tuottanut peiteyritys, joka tosiasiallisesti piti yllä eräiden entisten kaukopartiomiesten valmiutta lähteä Norjan tiedusteluorganisaation toimeksiannosta vakoilumatkoille Neuvostoliittoon ja hoiti myös eräitä lakkautetun suomalaisen sotilastiedusteluelimen, Tilastotoimiston, tehtäviä. ==Lähteet== Luokka:Vakoilu Luokka:Organisaatiot Luokka:Tiedustelu
Perhosrauskut

Perhosrauskut (Gymnuridae) on valtamerissä tavattava rustokalaheimo. ==Lajit== Perhosrauskujen heimoon kuuluvien lajien määrä vaihtelee lähteittäin 11-17 lajin välillä. Lajit jaetaan kahteen sukuun ja niitä ovat muun muassa: *Hammasperhosrausku (Aetoplatea tentaculata) *Kirjoperhosrausku (Gymnura poecilura) *Madeiranperhosrausku (Gymnura hirundo) *Mosaiikkiperhosrausku (Gymnura australis) *Piikkiperhosrausku (Gymnura altavela) *Siloperhosrausku (Gymnura micrura) ==Anatomia== Perhosrauskut ovat kooltaan keskikokoisia tai suuria kaloja ja niiden pituus vaihtelee alle puolesta metristä yli kahteen metriin. Ruumis on litteä ja rintaevät ovat hyvin suurikokoiset ja niiden leveys on yli puolitoistakertainen verrattuna niiden pituuteen. Pyrstö on lajeilla hyvin lyhyt ja kapea ja siinä voi olla myrkyllinen piikki, jota kalat käyttävät puolustautumiseen. Silmät ovat selkäpuolella ja silmien läheisyydessä sijaitsevat ruiskureiät ovat kookkaat. Perhosrauskujen suu on melko kookas ja hampaat ovat teräväkärkiset. ==Levinneisyys ja elintavat== Perhosrauskuja tavataan Atlantista, Mustastamerestä, Intian valtamerestä ja Tyynenmeren alueelta. Ne ovat pääosin suolaisen veden kaloja, mutta muutamat lajit elävät myös murtovedessä. Lajit elävät hiekkaisilla ja mutaisilla pohjilla lämpimissä vesissä. Ainakin siloperhosrauskun tiedetään siirtyvän lämpimimmän kauden ajaksi viileämpiin vesiin. Perhosrauskujen ravinto koostuu kaloista, äyriäisistä, nilviäisistä ja muista pienistä selkärangattomista eläimistä. Ravintonsa ne etsivät yleensä meren pohjasta. Perhosrauskut ovat vivipaarisia eli poikaset kuoriutuvat munistaan vielä olleessaan naaraan kohdussa. Ne viettävät siellä kahdesta neljään kuukautta ja ovat syntyessään 15-22 cm pitkiä. Suuria perhosrauskuja kalastetaan ja niitä myydään tuoreena tai suolattuna. ==Lähteet== Luokka:Rauskut
Sisä-Suomen tanssin aluekeskus

Sisä-Suomen tanssin aluekeskus toimii tanssitaiteen hyväksi Pirkanmaalla, Hämeessä ja Keski-Suomessa. Se on yksi kuudesta opetus- ja kulttuuriministeriön nimeämästä tanssin aluekeskuksesta. Aluekeskus on toiminut vuodesta 2004 lähtien. Sisä-Suomen tanssin aluekeskus jakautui kahteen erilliseen keskukseen. Sen työtä jatkavat Pirkanmaan Tanssin Keskus Tampereella sekä Keski-Suomen Tanssin Keskus Jyväskylässä. ==Toiminta== Sisä- Suomen tanssin aluekeskus tukee tanssin ammattilaisten toimintaa ja mahdollistaa tanssitaiteen ja yleisöjen kohtaamisen. Aluekeskus edistää taiteiden välistä yhteistyötä ja verkostoitumista sekä järjestää mm. * esityksiä * työpajoja * tapahtumia * yleisötilaisuuksia * koulutusta Aluekeskuksen toiminnan tavoitteena on edistää tanssikulttuurin saavutettavuutta ja tehdä tanssista kaikkien perusoikeus. ==Aiheesta muualla== * http://sisasuomentanssi.fi/ * http://www.tanssinaluekeskukset.fi/ Luokka:Tanssi Suomessa
Ajan henki (dokumenttielokuva)

Ajan henki on suomalainen talkoovoimin toteutettu dokumenttielokuva, joka julkaistiin internetissä muun muassa Vimeo-palvelussa 4. huhtikuuta 2011. Dokumentti käsittelee yhteiskunnallisia kysymyksiä kuten rahaa, politiikkaa, valtarakenteita, koulutusta, ravinnon ja energian tuotantoa sekä lääkebisnestä. Ratkaisuksi ongelmiin se esittää siirtymistä resurssipohjaiseen talouteen. Elokuva sai heti julkaisupäivänään yli 20 000 katsojaa.Yle, Voimala 8.4.2011. Dokumentti kestää noin kaksi ja puoli tuntia. Englanniksi tekstitetty versio dokumentista julkaistiin syyskuussa 2011. __notoc__ == Yhteys Zeitgeist-liikkeeseen == Elokuvan tekoa ja aiheita on inspiroinut kansainvälinen Zeitgeist-liike. Esimerkiksi Zeitgeist-liikkeen edustajaksi mediassa noussut näyttelijä Riku Nieminen on suositellut elokuvaa. Tuotantotiimi itse korostaa, että ”elokuvan tekoon on osallistunut henkilöitä, jotka eivät ole osa liikettä. Näin ollen olisi korrektimpaa todeta että elokuva on Zeitgeist-liikkeen kanssa yhteistyössä toteutettu projekti.”Ajan henki, Usein kysytyt kysymykset, 11.4.2011 http://ajanhenki.com/wp/?page_id=50 == Haastatellut asiantuntijat== Elokuvassa on haastateltu muun muassa Heikki Patomäkeä, Esko Valtaojaa, Tere Vadénia ja Antti Heikkilää. == Lähteet== == Aiheesta muualla == *zeitgeist.fi Luokka:Suomalaiset dokumenttielokuvat Luokka:Vuoden 2011 dokumenttielokuvat Luokka:Elokuvat liike-elämästä
Itävallan turkkilaiset

Itävallan turkkilaiset ovat Itävallassa asuvia turkkilaisia. Vuoden 2001 väestönlaskennan mukaan maassa asui 127 226 turkkilaista, mutta todellisen määrän arvioidaan olevan 200 000–300 000\. Turkkilaiset ovat maan suurin kansallisuuden hakijaryhmä sekä suurin muslimiryhmä. Suurin osa eli noin 200 000 turkkilaista elää Wienissä loppujen asuessa Ala-Itävallassa, Ylä- Itävallassa, Salzburgissa ja Tirolissa. ==Historia== Turkkilaisia tuotiin Itävaltaan vierastyöläisinä Turkin kanssa vuonna 1964 solmitun sopimuksen jälkeen. Vuodesta 1971 maahan tuli myös pakolaisia Turkista. Työvoiman saapumista alettiin rajoittaa lainsäädännöllä 1973 lähtien. Siitä lähtien turkkilaisia on tullut maahan lähinnä perheidenyhdistämisen kautta. Lisäksi monet ovat hakeneet Itävallan kansalaisuutta, jonka saamiseksi maassa on täytynyt asua 10 vuoden ajan. Islam sai virallisen tunnustuksen uskonnollisena yhteisönä vuonna 1979, ja samasta vuodesta lähtien alettiin järjestää turkinkielistä opetusta wieniläisissä kouluissa. Turkkilaisiin kohdistuneet epäluulot ovat kasvaneet syyskuun 11. päivän iskujen ja Madridin pommi-iskujen jälkeen. ==Nykypäivä== Itävallan turkkilaisella yhteisöllä on useita järjestöjä, jotka ovat usein luonteeltaan poliittisia. Yhteyksiä on etenkin Itävallan vasemmistoon. Järjestöillä on yhteyksiä myös muissa Euroopan maissa toimiviin vastaaviin järjestöihin. Turkkilaiset ovat aliedustettuina korkeakoulutettujen joukossa, ja tämä näkyy etenkin naisten ja toisen polven turkkilaisten keskuudessa. ==Katso myös== *Itävallan ja Turkin suhteet ==Lähteet== == Aiheesta muualla == * tr:Avrupa'da yaşayan Türk vatandaşları#Avusturya Luokka:Turkkilaisten diaspora
Koripallon I-divisioona-kausi 2007–2008

Kausi 2007–2008 oli koripallon I-divisioonan 33. kausi. Se pelattiin 14 joukkueen kesken kaksinkertaisena sarjana. Kauden mestaruuden voitti Forssan Koripojat, joka nousi suoraan Korisliigaan. == I-divisioonan joukkueet kaudella 2007–2008 == Joukkue Paikkakunta BC Jyväskylä Jyväskylä BC Nokia Nokia Helsingin NMKY Helsinki Forssan Koripojat Forssa Kaarinan Ura Kaarina Lapuan Korikobrat Lapua Pantterit Helsinki Pussihukat Vantaa Rekolan Urheilijat Vantaa Salon Vilpas Salo Tapiolan Honka Espoo Turun NMKY Turku Visa-Basket Helsinki Äänekosken Huima Äänekoski == Sarjataulukko == Värien selitykset Nousu Korisliigaan I-divisioonan nousukarsintoihin Suora putoaminen # O V H P/O P/O- P 1 Forssan Koripojat 26 24 2 95,5 75,4 48 2 Lapuan Korikobrat 26 23 3 97,7 83,8 46 3 BC Nokia 26 20 6 97,2 89,1 40 4 Pussihukat 26 19 7 89,0 73,9 38 5 Turun NMKY 26 14 12 85,5 83,9 28 6 BC Jyväskylä 26 13 13 90,2 85,1 26 7 Salon Vilpas 26 12 14 77,5 77,1 24 8 Äänekosken Huima 26 11 15 90,3 94,8 22 9 Kaarinan Ura 26 10 16 83,4 89,8 20 10 Rekolan Urheilijat 26 9 17 80,3 89,2 18 11 Helsingin NMKY 26 9 17 76,8 85,2 18 12 Tapiolan Honka 26 8 18 81,2 82,5 16 13 Visa-Basket 26 5 21 81,2 104,3 10 14 Pantterit 26 5 21 74,6 86,5 10 Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, P = Pisteet == Palkitut == * Vuoden I-divisioonapelaaja: Antti Kanervo (BC Jyväskylä) == Lähteet == Luokka:Koripallon miesten I-divisioonakaudet Luokka:Koripallosarjojen kausi 2007–2008/2008
Lerik

Lerik () on taajama Azerbaidžanissa. Se sijaitsee Talyšvuorilla 323 kilometriä Bakusta lounaaseen. Taajama on Lerikin piirin keskus. Sieltä on maantieyhteys Lənkəraniin. Asukkaita on 7 301 henkeä (vuonna 2009).Azərbaycan Respublikasının Dövlət Statistika Komitəsi: Lerik rayonu Lerikistä tuli piirikeskus vuonna 1930. Sen on maatalousalueen keskus, jossa toimii pienimuotoista elintarviketeollisuutta. Taajamassa on historiallinen museo. ==Lähteet== ==Aiheesta muualla== * Azerb.com: Lerik Luokka:Azerbaidžanin taajamat Luokka:Lerikin piirikunta
Skënderaj

Skënderaj (, ) on kaupunki ja kunta Mitrovican piirissä Kosovossa. Kunta koostuu keskustaajamasta ja 52 kylästä. Kunnan pinta-ala on 378 neliökilometriä ja väkiluku noin 72 600 (2009). Valtaosa väestöstä on albaaneja, mutta kunnassa on myös serbi-, aškaali- ja bosniakkivähemmistöt. Kunta sijaitsee Pristinan luoteis- ja Mitrovican eteläpuolella Drenican laaksossa, joka oli merkittävä Kosovon vapautusarmeijan tukikohta. Skënderaj on perinteisesti ollut Kosovon köyhimpiä kuntia, ja sen perusinfrastruktuuri on huonossa kunnossa. Kunnan talous pohjautuu maatalouteen, minkä lisäksi kunnassa toimii muun muassa tiilitehdas ja mylly sekä pieniä perheyrityksiä kuten kauppoja ja ravintoloita. Lisäksi kunnallishallinto on suuri työnantaja. Ylintä päätösvaltaa kunnassa käyttää 31-jäseninen valtuusto. Vuoden 2007 vaaleissa Kosovon demokraattinen puolue sai valtuustopaikoista 27. Kunnan alueella on serbiortodoksinen Devičin luostari, jonka kirkon uskotaan olevan peräisin 1300-luvulta. Luostari on tuhoutunut tai vahingoittunut historiansa aikana useasti, viimeksi vuoden 2004 levottomuuksissa. Luostari on Serbian valtiollinen suojelukohde. Skënderaj’ssa toimii jalkapalloseura KF Drenica, jonka joukkue pelaa Kosovon superliigassa. == Tunnettuja skënderaj’laisia == * Fatbardhe Hetemaj, Suomen vuoden 2009 pakolaisnainen * Mehmet Hetemaj, jalkapalloilija * Perparim Hetemaj, jalkapalloilija * Adem Jashari, Kosovon vapautusarmeijan johtaja * Hashim Thaçi, Kosovon pääministeri ja Kosovon demokraattisen puolueen puheenjohtaja == Lähteet == == Aiheesta muualla == * Kunnan sivusto Luokka:Kosovon kaupungit Luokka:Kosovon kunnat
Vittorio Ghirelli

thumb|Vittorio Ghirelli vuonna 2012. Vittorio Ghirelli (s. 9. toukokuuta 1994 Fasano) on italialainen moottoriurheilija. == Ura == Hän aloitti uransa karting-sarjoissa kunnes hän siirtyi vuonna 2010 Italian F3-sarjaan saavuttamatta pisteitä. Samana vuonna Ghirelli kilpaili GP3-sarjassa Atech CRS GP -tallissa saavuttamatta pisteitä. Ghirelli jatkoi GP3-sarjassa vuonna 2011 Jenzer-tallissa. Hänet korvattiin Belgissa Alex Fontanalla. Hän palasi Italiassa takaisin vaihtaen Addax Teamille korvaten Dean Smithin. Hän ei saavuttanut pisteitä ja hänen parhaaksi sijoitukseksi jäi kahdeksas sija. Vuonna 2012 Ghirelli siirtyi FR 3.5 -sarjaan saavuttaen viisi pistettä. Vuonna 2013 Ghirelli ajoi Auto GP -sarjassa voittaen sarjan mestaruuden. Samana vuonna hän kilpaili loppukauden GP2-sarjassa saavuttaen yhden pisteen. Vuonna 2014 Ghirelli ajoi neljä kilpailua Indy Lights -sarjassa sijoittuen parhammillaan kilpailussa neljänneksi. Vuonna 2015 Ghirelli kilpaili uudessa Renault Sport Trophy -sarjassa. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2013 Venezuela GP Lazarus MAL FEA MAL SPR BHR FEA BHR SPR ESP FEA ESP SPR MON FEA MON SPR GBR FEA GBR SPR GER FEA GER SPR HUN FEA 17 HUN SPR 17 BEL FEA 18 BEL SPR 18 ITA FEA 10 ITA SPR 20 SIN FEA Kesk. SIN SPR 19 ABU FEA Kesk. ABU SPR 19 1 27. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2010 Atech CRS GP ESP FEA DNS ESP SPR DNS TUR FEA 17 TUR SPR 26 EUR FEA 20 EUR SPR 22 GBR FEA 20 GBR SPR 21 GER FEA 15 GER SPR 16 HUN FEA 24 HUN SPR 15 BEL FEA Kesk. BEL SPR Kesk. ITA FEA 23 ITA SPR 21 0 34. 2011 Jenzer Motorsport TUR FEA 25 TUR SPR Kesk. ESP FEA 9 ESP SPR 8 EUR FEA 13 EUR SPR 9 GBR FEA 14 GBR SPR 22 GER FEA 13 GER SPR 11 HUN FEA 22 HUN SPR Kesk. BEL FEA BEL SPR 0 25. 2011 Addax Team ITA FEA Kesk. ITA SPR 18 0 25. Luokka:Italialaiset autourheilijat Luokka:Vuonna 1994 syntyneet Luokka:Elävät henkilöt Luokka:GP3-kuljettajat Luokka:Formula Renault 3.5 -kuljettajat Luokka:GP2-kuljettajat
Yardımlı

Yardımlı () on taajama Azerbaidžanissa. Se sijaitsee Talyšvuorilla Viləşjoen varrella 286 kilometriä Bakusta lounaaseen. Kaupunki on Yardımlın piirin keskus. Asukkaita on 4 300 henkeä (vuonna 2010). Yardımlısta tuli piirikeskus vuonna 1930. Se on maatalousalueen keskus, jossa toimii ulkomaalaisomisteinen tupakkatehdas. Taajamassa on historiallinen museo ja pieni moskeija. ==Lähteet== ==Aiheesta muualla== * Azerb.com: Yardimli (Jardimli / Yardymly) * Yardımlın piirin sivusto Luokka:Azerbaidžanin taajamat Luokka:Yardımlın piirikunta